2. ΒΑΣΙΛΙΚΟΝ ΔΙΑΤΑΓΜΑ της 17 Οκτ./6 Νοεμ.1953 Περί τροποποιήσεως της συνθέσεως και της αρμοδιότητος της Κεντρικής Επιτροπής Μαθητικών Συσσιτίων και του Διοικητικού Συμβουλίου του Ο.Ε.Σ.Β. Έχοντες υπόψη τας διατάξεις του άρθρ.1 του Νόμ.2369/1953 «περί τροποποιήσεως των περί Υπηρεσιακών Συμβουλίων αρμοδιότητος Υπουργείου Εθνικής Παιδείας και Θρησκευμάτων διατάξεων του Νόμ.1811/1951 και της εν γένει λειτουργίας της Εθνικής Λυρικής Σκηνής», την υπ’ αριθ.370/1953 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και της Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρ.1.-1.Η υπό του άρθρου 1 του Α.Ν.1787/ 1939 «περί οργανώσεως Μαθητικών Συσσιτίων» συσταθείσα Κεντρική Επιτροπή Μαθητικών Συσσιτίων τελούσα υπό την Επίτιμον Προεδρίαν του Μακαριωτάτου Αρχιεπισκόπου Αθηνών και πάσης Ελλάδος αποτελείται: «α)Εκ του τακτικού καθηγητού της Παιδιατρικής του Πανεπιστημίου Αθηνών. β)Εκ του Διευθυντού της Διευθύνσεως Σχολικής Υγιεινής. γ)Εκ του Διευθυντού της Δ/νσεως Στοιχειώδους Εκπαιδεύσεως. δ)Εκ του Διευθυντού της Διευθύνσεως Μέσης Εκπαιδεύσεως. ε)Εκ του Διευθυντού της Υπηρεσίας Εντελλομένων Εξόδων του Υπουργείου Παιδείας. ς)Εκ δύο ιδιωτών ή δημοσίων υπαλλήλων, δυναμένων να προσφέρωσιν υπηρεσίας εις τον επιδιωκόμενον υπό της Κ.Ε.Μ.Σ. σκοπόν. Η θητεία των μελών της Κ.Ε.Μ.Σ. ορίζεται τριετής». Η σύνθεσις της Κεντρικής Επιτροπής Μαθητικών Συσσιτίων ετροποποιήθη ως άνω δια της παρ.1 Β.Δ.439 της 29/31 Μαΐου 1965(κατωτ. αριθ.5) Δυνάμει του άρθρ.3 της υπ’ αριθ.79489 της 19 Ιουν./9 Ιουλ.1965 αποφ. Υπ. Εθν. Παιδείας και Θρησκευμάτων (ΦΕΚ Β΄413) εις την Κεντρικήν Επιτροπήν Μαθητικών Σισσιτίων ανήκει από της εκδόσεως της αποφάσεως ταύτης και η αρμοδιότης δια την λήψιν αποφάσεων επί των εκάστοτε απαιτουμένων δαπανών δια την οργάνωσιν και λειτουργίαν των μαθητικών συσσιτίων και των μαθητικών κατασκηνώσεων. Αι Θέσεις των μελών της Κ.Ε.Μ.Σ. είναι τιμητικαί μη παρεχομένης εις αυτά αμοιβής ή αποζημιώσεως υφ’ οιονδήποτε τύπον. 2.Τ’ ανωτέρω μέλη και οι αναπληρωταί αυτών ορίζονται δι’ αποφάσεως του Υπουργού Εθνικής Παιδείας και Θρησκευμάτων επί τριετεί θητεία, δυναμένη ν’ ανανεωθεί. Τον Διευθυντήν Της Σχολικής Υγιεινής αναπληροί ο νόμιμος αυτού αναπληρωτής, τον δε τακτικόν καθηγητήν της Παιδιατρικής ο τακτικός καθηγητής της Παιδαγωγικής του Πανεπιστημίου Αθηνών. Η Κ.Ε.Μ.Σ. ευρίσκεται εν απαρτία παρόντων εξ εκ των μελών της, δια την λήψιν δε αποφάσεων ή έκδοσιν γνωμοδοτήσεων απαιτείται απόλυτος πλεινοψηφία των παρόντων, επί ισοψηφίας νικώσης της ψήφου του Προέδρου. 3.Ο Πρόεδρος και ο Αντιπρόεδρος της Κεντρικής Επιτροπής Μαθητικών Συσσιτίων εκλέγονται παρ’ αυτής εκ των μελών της κατά την πρώτην από της συστάσεως της συνεδρίαν δι’ απολύτου πλειονοψηφίας των μελών της. Γενικός γραμματεύς αυτής είναι ο Διευθυντής της Σχολικής Υγιεινής. Άρθρ.2.-1.Εις την αρμοδιότητα της Κ.Ε.Μ.Σ. υπάγεται παν θέμα αναγόμενον εις την προστασίαν της υγείας των μαθητών πάντων των σχολείων δημοσίων και ιδιωτικών δια των θεσμών των μαθητικών συσσιτίων, των μαθητικών εξοχών ως και παντός ετέρου υπαιθρίου ιδρύματος. Ειδικώτερον εις την αρμοδιότητα αυτής ανήκει: α)η λήψις αποφάσεων εις ό,τι αφορά την σύστασιν, την λειτουργίαν, την ενίσχυσιν και την προαγωγήν εν γένει των μαθητικών συσσιτίων, των μαθητικών εξοχών ως και παντός ετέρου υπαιθρίου ιδρύματος αποσκοπούντος εις την προστασίαν και προαγωγήν της υγείας των μαθητών και β)η εποπτεία της εκτελέσεως της συντηρήσεως και λειτουργίας παντός έργου σχετιζομένου προς τ’ ανωτέρω θέματα δια των κατά νόμον εις την διάθεσίν της οργάνων και μέσων. 2.Η κατά τ’ ανωτέρω αρμοδιότης της Κ.Ε.Μ.Σ. επεκτείνεται και επί των παίδων της προσχολικής περιόδου, του τρόπου και της εκτάσεως εφαρμογής καθοριζομένων εκάστοτε δι’ αποφάσεως της Κ.Ε.Μ.Σ. Άρθρ.3.-(Αναφερόμενον εις το Δ.Σ. του Οργανισμού Εκδόσεως Σχολικών Βιβλίων, παρατίθεται ανωτέρω σελ.716).